สวัสดีค่ะหนูรบกวนขอคำปรึกษาหน่อยนะคะ คือ หนูเป็นอีสุกอีใสในช่วงวัยเด็กแล้วหลังจากหายก็เกิดแผลเป็นตรงบริเวณหน้าอก เริ่มโตขึ้นเรื่อยๆ ตามตัว ใช้วิธีการรักษาด้วยการฉีดสเตียรอยด์บนแผลคีลอยด์ค่ะ ฉีดทุกเดือนระยะเวลาก็ประมาณ 1 ปี แผลเป็นก็ยุบลงเรื่อย ๆและไม่นูนขึ้นมาอีกเลยแต่ว่าพออายุเริ่มเข้าเลข 3 ก็กลับมาเป็นคีลอยด์อีกค่ะ ซึ่งเกิดขึ้นใกล้กับแผลเดิมเลย ตอนแรกก็เป็นสิว ปวด บวม (แต่ไม่มีหัวสิวนะคะ) แล้วจากนั้นไม่กี่วันก็หัวสิวก็ยุบค่ะ สักพักก็มาสังเกตดูจากที่เป็นสิวมันก็กลายมาเป็นแผลนูนขึ้นเรื่อยๆ ค่ะ ต้องไปฉีดยาเรื่อยๆ ก็ยุบลงพอนานไปก็ขึ้นแล้วก็ขยายใหญ่ขึ้น สีเนื้อเข้มขึ้น แล้วก็มีอาการคันด้วยค่ะเวลาเหงื่อออกแสบและคันมากๆ ค่ะ นอกจากตรงจุดนี้แล้วตอนนี้เจ้าคีลอยด์นี่ก็ขึ้นบริเวณหน้าอก เม็ดเล็กๆ หลายจุดเลยค่ะ แถมขึ้นที่ไหล่ด้วยค่ะมีวิธีการรักษาแบบอื่นมั้ยคะ นอกเหนือจากการฉีดยา แล้วมีวิธีการป้องกันยังไงได้บ้างมั้ยคะคุณขอบค่ะ
สวัสดีค่ะ คึลอยด์หรือแผลเป็นนูน เป็นรอยโรคที่เกิดจาก การที่ร่างกายสร้างโปรตีนขึ้นมาซ่อมแซมเนื้อเยื่อมากเกินไป คือตอบสนองมากผิดปกติ ทำให้เกิดเป็นเนื้อเยื่อนูนขึ้นมาโดยปกติแล้วคีลอยด์จะเกิดตามหลังการเป็นแผล จะเป็นอยู่ตลอด ไม่ค่อยเป็นๆยุบๆ หรือขึ้นเป็นเม็ดเล็กๆหลายจุด กระจายไปหลายตำแหน่ง แนะนำการไปพบแพทย์เพื่อตรวจดูรอยโรคให้ได้การวินิจฉัยที่แน่ชัดก่อนอีกครั้งจะดีกว่า อาจมีสาเหตุอื่นๆยังเป็นไปได้เช่นผื่นผิวหนังอักเสบ รูขุมขนอักเสบ การติดเชื้อรา หรือเชื้อแบคทีเรียที่ผิวหนัง ที่การรักษาก็จะแตกต่างกันออกไปถ้าเป็นคีลอยด์จริง การรักษา คือการฉีดสเตียรอยด์เฉพาะที่ และอาจต้องทำซ้ำหลายครั้งจึงจะเห็นผล เป็นวิธีการที่ถือว่าได้ผลดีที่สุดในปัจจุบันต่อการรักษาแผลคึลอยด์ค่ะ